钦定古今图书集成/理学汇编/学行典/第185卷 > 罗让
## 钦定古今图书集成/理学汇编/学行典/第185卷 > 罗让

按《旧唐书孝友传》：“罗让，字景宣，祖怀操，父珦，官至京
兆尹。让少以文学知名，举进士，应诏，对策高等，为咸
阳尉。丁父忧。服阕，除尚麻茹菜，不从四方之辟者十
馀年。李献为淮南节度使，就其所居，请为从事，除监
察御史，转殿中，历尚书郎、给事中，累迁至福建观察
使，兼御史中丞，甚著仁惠。有以女奴遗让者，让问其”
所因，曰：“本某等家人，兄姊九人，皆为官所卖，其留者
唯老母耳。”让惨然，焚其券书，以女奴归其母。入为散
骑常侍，未几，除江西都团练观察使，兼御史大夫。年
七十一卒，赠礼部尚书。子劭京，字子峻，进士擢第，又
登科。让再从弟咏，咏子劭权，字昭衡，进士擢第。劭京、
劭权知名于时，并历清贯。